NEUVOSTON ASETUS (ETY) N:o 3904/87,

annettu 22 päivänä joulukuuta 1987,

maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,

ottaa huomioon komission ehdotuksen,

ottaa huomioon Euroopan parlamentin lausunnon (),

ottaa huomioon talous- ja sosiaalikomitean lausunnon (),

sekä katsoo, että

yhteisö on sopimuspuolena kansainvälisessä yleissopimuksessa harmonoidusta tavarankuvaus- ja koodausjärjestelmästä, jäljempänä "harmonoitu järjestelmä", joka korvaa 15 päivänä joulukuuta 1950 tehdyn tavaroiden sijoittelua tullitariffien nimikkeisiin koskevan yleissopimuksen,

asetuksella (ETY) N:o 2658/87 () otetaan käyttöön 1 päivästä tammikuuta 1988 harmonoidun järjestelmän nimikkeistöön perustuva yhdistetty tavaranimikkeistö, joka täyttää sekä yhteisen tullitariffin että yhteisön ulkomaankaupan tilastoinnin vaatimukset,

tämän vuoksi olisi asetuksessa (ETY) N:o 804/68 (4), sellaisena kuin se on viimeksi muutettuna asetuksella (ETY) N:o 773/87 (5), esiintyvät tavaran kuvaukset ja tariffinimikkeet muotoiltava harmonoituun järjestelmään perustuvan yhdistetyn nimikkeistön termien mukaisiksi, ja

useita maitotuotealan asetuksia on mukautettava uuden nimikkeistön käytön huomioon ottamiseksi; asetuksen (ETY) N:o 2658/87 15 artiklan nojalla voidaan tehdä ainoastaan puhtaasti teknisiä muutoksia; tämän vuoksi olisi säädettävä, että kaikki muut maitoalan markkinajärjestelyä koskevien neuvoston ja komission asetusten mukautukset tehdään asetuksen (ETY) N:o 804/68 30 artiklassa säädettyä menettelyä noudattaen sillä edellytyksellä, että nämä mukautukset aiheutuvat yksinomaan harmonoidun järjestelmän käyttöönotosta,

ON ANTANUT TÄMÄN ASETUKSEN:

1 artikla Muutetaan asetus (ETY) N:o 804/68 seuraavasti:

1) Korvataan 1 artikla seuraavasti:

"1 artikla

Maito- ja maitotuotealan yhteinen markkinajärjestely koskee seuraavia tuotteita:

>TAULUKON PAIKKA>

2) Korvataan 4 artikla seuraavasti:

"4 artikla

Neuvosto vahvistaa komission ehdotuksesta perustamissopimuksen 43 artiklan 2 kohdassa määrättyä äänestysmenettelyä noudattaen vuosittain seuraavaksi maidon markkinointivuodeksi yhteisön kynnyshinnat tietyille 1 artiklassa tarkoitetuille tuotteille, jäljempänä "johtotuotteet". Kynnyshinnat vahvistetaan siten, että ottaen huomioon yhteisön jalostusteollisuuden välttämätön suoja, maahan tuotavien maitotuotteiden hinta vastaa maidon tavoitehintaa."

3) Korvataan 13 artiklan 2 kohta seuraavasti:

"2. Jäsenvaltiot myöntävät luvan jokaiselle riippumatta siitä, mihin hakija on sijoittautunut yhteisössä."

Lupa on voimassa yhteisössä suoritettaville toimille siitä päivästä, jonka neuvosto vahvistaa komission ehdotuksesta perustamissopimuksen 43 artiklan 2 kohdassa määrättyä äänestysmenettelyä noudattaen.

Luvan myöntämisen edellytyksenä on sellaisen vakuuden antaminen, jolla taataan tuonti- tai vientisitoumuksen toteutuminen luvan voimassaoloaikana ja joka vakuus menetetään kokonaan tai osittain, jos toiminta ei toteudu tässä määräajassa tai se toteutuu ainoastaan osittain.

4) Korvataan 17 artiklan 1 kohta seuraavasti:

"1. Siinä määrin kuin on tarpeen sallia 1 artiklassa tarkoitettujen tuotteiden vienti joko sellaisinaan tai liitteessä lueteltuina tavaroina, jos kyseessä ovat 1 artiklan b, c, d, e ja g alakohdassa tarkoitetut tuotteet, näiden tuotteiden kansainvälisen kaupan hintojen perusteella, voidaan näiden hintojen ja yhteisön hintojen välinen erotus korvata vientituella."

5) Korvataan 17 artiklan 2 kohdan viimeinen alakohta seuraavasti:

"Tuki voidaan vahvistaa tarjouskilpailulla irtotavarana vietävälle yhdistetyn nimikkeistön alanimikkeeseen 0402 10 19 kuuluvalle rasvattomalle maitojauheelle ja nimikkeeseen 0405 00 kuuluvalle irtotavarana vietävälle voille."

6) Korvataan 26 artiklan 1 kohta seuraavasti:

"1. Yhteisön tukea myönnetään 3 ja 4 kohdassa määriteltyjen edellytysten mukaisesti koulujen oppilaille toimitettavalle maidolle, joka on jalostettu yhteisen tullitariffin nimikkeisiin 0401 ja 0403 tai alanimikkeeseen 0404 90 ja nimikkeeseen 0406 tai alanimikkeeseen 2202 90 kuuluviksi tuotteiksi."

7) Lisätään 26 artiklaan kohta seuraavasti:

"5. Edellä olevia 1 P4 kohtaa voidaan soveltaa erittäin vähävaraisiin henkilöihin asianomaisen jäsenvaltion hyväksymien hyväntekeväisyysjärjestöjen tai, jos tällaisille järjestöille ei ole annettu minkäänlaista hyväksyntää kyseisessä jäsenvaltiossa, komission hyväksymien hyväntekeväisyysjärjestöjen välityksellä.

Tässä tapauksessa tuki:

P myönnetään 1 kohdassa tarkoitettujen tuotteiden ilmaisjakelun mahdollistamiseksi,

P voidaan myöntää myös yhdistetyn nimikkeistön alanimikkeeseen 0405 00 kuuluvien tuotteiden ilmaisjakeluun."

8) Korvataan liite tämän asetuksen liitteellä.

2 artikla Komissio tekee asetuksen (ETY) N:o 804/68 30 artiklassa säädettyä menettelyä noudattaen maito- ja maitotuotealan yhteistä markkinajärjestelyä koskeviin neuvoston tai komission asetuksiin tarvittavat mukautukset, jotka aiheutuvat tämän asetuksen 1 artiklan soveltamisesta.

3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Asetuksen 1 artiklaa sovelletaan 1 päivästä tammikuuta 1988.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 22 päivänä joulukuuta 1987.

Neuvoston puolesta

Puheenjohtaja

N. WILHJELM

Lausunto on annettu 18 päivänä joulukuuta 1987.

Lausunto on annettu 16 päivänä joulukuuta 1987.

EYVL N:o L 256, 7.9.1987, s. 1

(4) EYVL N:o L 148, 28.6.1968, s. 13

(5) EYVL N:o L 78, 20.3.1987, s. 1

LIITE

"LIITE

>TAULUKON PAIKKA>